2. Ära nääguta.  Näägutamise peale ta vaid vihastab. Mida enam sa vigised, seda kehvemad on šansid meest kodutöödesse haarata. Palu vaid  korra ja jäta seejärel asi sinnapaika, tundugu see pealegi harjumatuna!    3. Las ta otsustab ise, millal tegutseda.  Igaüks meist tahab oma ajakasutuse üle ise otsustada. Sama lugu on meestega. Kui palud abikaasal midagi teha, las ta teeb seda omas tempos. Sina aga ära kontrolli kõrval, et töö ikka tehtud saaks.    4. Ära unusta tunnustada!  Kulunud soovitus küll, kuid ununeb sageli. Kui su armsam on valmistanud õhtusöögi, koristanud või teinud  kodu heaks midagi muud, kiida teda. Selle asemel, et näidata pidevalt näpuga, mida ta ei tee, pane tähele, mida ta teeb. Ega sinagi ju taha, et keegi ainult su vigadele keskendub, selle asemel, et häid külgi märgata?    5. Ära arvusta ega tee üle kodutöid, mida mees juba on teinud.  On sul komme pesta nõud tema järel uuesti või võtta toad tolmuimejaga hoolikamalt üle? Lõpeta kohe, kuna see paneb mehe loovutama kodutööd täies mahus sinu õlgadele.